Matteus 24:37,38 Al preek Noag nog so duidelik en ernstig, die mense wil hulle egter nie bekeer nie. Hulle leef in sorgeloosheid. As jy vandag maar plesier het! Ons herken baie hierin baie van wat ons in ons tyd sien. Mense leef vir vandag. Die belangrikste is die vermaak en die lekker eet. ’n Mens moet lekker kan kuier en as dit om seksualiteit gaan moet jy kan geniet van wie jy wil. Trou in liefde daaroor word wel gesing maar baie leef heeltemal anders. Die troetelsonde van ons tyd is dat jy jou eie hart moet kan volg. Mense vererger hulle as gesê word dat ’n mens hom ook in sy gevoel moet bekeer. Ons verstand en ook ons gevoel is nie goeie padwysers in ons lewe nie. Hulle moet deur die Gees geheilig word. Ons het elke dag die gebed en daarom die Gees nodig om te leer met verstand en gevoel die HERE volgens Sy Woord te volg.
Hoe nodig het ons dit om elke dag tyd te neem om na die HERE te luister. Tyd waarin ons stil word voor die HERE se aangesig. Tyd waarin ons al die dinge wat na ons toekom, ook al die informasie en berigte wat van die rekenaar en selfoon na ons toekom, stilmaak. Dat ons ons met ons hart konsentreer op die HERE en wat Hy vir ons sê. Om regtig te luister na Sy stem. Dit is soveel kosbaarder as al die beriggies wat na ons deur die dag ontvang! Wees stil vir die Here se aangesig om met liefde na Hom te luister. Om Hom in jou lewe op weg na die wederkoms te volg! Dan leef ons nie sorgeloos nie maar lê ons ons sorge in die hande van ons Hemelvader!